**Strănută păpădia**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strănută păpădia

Tresar când aţipesc şi mă-nfirip din vise,

Zâmbind în ritm de ceaţă, cu memorii

Prin cetini presărate,-n crâng de tise

Când înspre zi, ne legăna scrânciobul florii.

Strângeam noi amândoi în palma Lunii

Petalele albastre, cu frunziş de stele,

Şi-n înflorit de crizanteme şi petunii

Eu, un horticultor cu soarele-n nuiele,

Îţi aşezam pe după gât trufaşul zbor

Al turmelor de amoraşi înmiresmaţi,

Şi strănutaţi de păpădii cu glas de dor

În vara câmpului cu cei trei fraţi pătaţi.

Horticultor şi grădinar, pliveam din tei

Botanica din ochii tăi pantagruelici,

Şi-ţi desenam în asfinţit cu porumbei

Regina nopţii cu alai floral de clerici,

Ce scuturau din cerul sprijinit de ramuri

Îngeri stropiţi cu Rai de umbra selenară

Pe care ţi-i doreai vitraliati în geamuri,

Să ţeasă-n tâmpla nopţii florile de vară.

E preafrumoasă răscolirea de zefir

Chiar de strănută păpădii de guturai

Şi umbreluţele timide îmi zâmbesc în fir,

Poftindu-mă să te răpesc ca din Serai.

Marian Puscasiu